กฎกระทรวงแบ่งส่วนราชการกรมสรรพากร กระทรวงการคลัง พ.ศ. 2560กฎกระทรวง แบ่งส่วนราชการกรมสรรพากร กระทรวงการคลัง พ.ศ. ๒๕๖๐อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้มาตรา 1 ข้อ ๑ ให้ยกเลิกกฎกระทรวงแบ่งส่วนราชการกรมสรรพากร กระทรวงการคลัง พ.ศ. ๒๕๕๑มาตรา 2 ข้อ ๒ ให้กรมสรรพากร มีภารกิจเกี่ยวกับการจัดเก็บภาษี การเสนอแนะ และการใช้นโยบายทางภาษีอากรเพื่อให้ได้ภาษีตามเป้าหมายอย่างทั่วถึงและเป็นธรรม เป็นกลไกในการพัฒนาเศรษฐกิจและสังคม และเกิดความสมัครใจในการเสียภาษี โดยให้มีอำนาจหน้าที่ ดังต่อไปนี้ (๑)มาตรา 2 จัดเก็บภาษีอากรตามประมวลรัษฎากรและกฎหมายอื่นที่เกี่ยวข้อง (๒) เสนอแนะนโยบายการจัดเก็บภาษีอากรต่อกระทรวงการคลัง (๓) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรม หรือตามที่กระทรวงหรือคณะรัฐมนตรีมอบหมายมาตรา 3 ข้อ ๓ ให้แบ่งส่วนราชการกรมสรรพากร ดังต่อไปนี้ (๑) สำนักงานเลขานุการกรม (๒) กองกฎหมาย (๓) กองตรวจสอบภาษีกลาง (๔) กองเทคโนโลยีสารสนเทศ (๕) กองบริหารการคลังและรายได้ (๖) กองบริหารการเสียภาษีทางอิเล็กทรอนิกส์ (๗) กองบริหารทรัพยากรบุคคล (๘) กองภาษีระหว่างประเทศ (๙) กองบริหารภาษีธุรกิจขนาดใหญ่ (๑๐)มาตรา 3 กองมาตรฐานการกำกับและตรวจสอบภาษี (๑๑) กองมาตรฐานการจัดเก็บภาษี (๑๒) กองมาตรฐานการสอบบัญชีภาษีอากร (๑๓) กองวิชาการแผนภาษี (๑๔) กองสำรวจและติดตามธุรกิจนอกระบบ (๑๕) กองสืบสวนและคดี (๑๖) กองอุทธรณ์ภาษี (๑๗) สำนักงานสรรพากรพื้นที่ ตามที่รัฐมนตรีประกาศกำหนด (๑๘) สำนักงานสรรพากรพื้นที่สาขามาตรา 3 ตามที่รัฐมนตรีประกาศกำหนด (๑๙) - (๓๐) สำนักงานสรรพากรภาค ๑ - ๑๒ ตามที่รัฐมนตรีประกาศกำหนดมาตรา 4 ข้อ ๔ ในกรมสรรพากร ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในกรม และสนับสนุนการปฏิบัติงานของกรม รับผิดชอบงานขึ้นตรงต่ออธิบดี โดยมีอำนาจหน้าที่ ดังต่อไปนี้ (๑) ดำเนินการเกี่ยวกับการตรวจสอบด้านการบริหาร การเงิน และการบัญชีของกรม (๒)มาตรา 4 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 5 ข้อ ๕ ในกรมสรรพากร ให้มีกลุ่มบริหารการคืนภาษีมูลค่าเพิ่มให้แก่นักท่องเที่ยว เพื่อสนับสนุนการปฏิบัติงานของกรม รับผิดชอบงานขึ้นตรงต่ออธิบดี โดยมีอำนาจหน้าที่ ดังต่อไปนี้ (๑) ดำเนินการและตรวจสอบความถูกต้องเกี่ยวกับการคืนภาษีมูลค่าเพิ่มให้แก่นักท่องเที่ยว (๒)มาตรา 5 วางแผนและกำหนดมาตรฐานการตรวจสอบการคืนภาษีมูลค่าเพิ่มให้แก่นักท่องเที่ยวอย่างเป็นระบบ รวมทั้งพัฒนาและปรับปรุงระบบการคืนภาษีมูลค่าเพิ่มดังกล่าวให้มีความโปร่งใสและเทียบเท่ามาตรฐานสากล (๓) ให้คำแนะนำปรึกษาเกี่ยวกับระบบการคืนภาษีมูลค่าเพิ่มให้แก่นักท่องเที่ยว (๔)มาตรา 5 กำกับและติดตามการดำเนินการของผู้ประกอบการในระบบการคืนภาษีมูลค่าเพิ่มให้แก่นักท่องเที่ยว (๕) บริหารจัดการฐานข้อมูลเกี่ยวกับการคืนภาษี และให้บริการรับชำระภาษีอากรค้างของคนต่างด้าวซึ่งถูกระงับการเดินทางออกนอกประเทศ (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องมาตรา 5 หรือที่ได้รับมอบหมายมาตรา 6 ข้อ ๖ ในกรมสรรพากร ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของกรมให้เกิดผลสัมฤทธิ์ มีประสิทธิภาพ คุ้มค่า รับผิดชอบงานขึ้นตรงต่ออธิบดี โดยมีอำนาจหน้าที่ ดังต่อไปนี้ (๑) เสนอแนะให้คำปรึกษาแก่อธิบดีเกี่ยวกับยุทธศาสตร์การพัฒนาระบบราชการภายในกรม (๒) ติดตามมาตรา 6 ประเมินผลและจัดทำรายงานเกี่ยวกับการพัฒนาระบบราชการภายในกรม (๓) ประสานและดำเนินการเกี่ยวกับการพัฒนาระบบราชการ ร่วมกับหน่วยงานกลางต่าง ๆ และหน่วยงานในสังกัดกรม (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 7 ข้อ ๗ สำนักงานเลขานุการกรม มีอำนาจหน้าที่เกี่ยวกับราชการทั่วไปของกรมและราชการที่มิได้แยกให้เป็นหน้าที่ของกอง หรือส่วนราชการใดโดยเฉพาะ อำนาจหน้าที่ดังกล่าวให้รวมถึง (๑) ปฏิบัติงานสารบรรณของกรม (๒) ดำเนินการเกี่ยวกับการช่วยอำนวยการและเลขานุการของกรม (๓) ประชาสัมพันธ์และเผยแพร่กิจกรรม ความรู้มาตรา 7 ความก้าวหน้า ข้อมูลข่าวสาร และผลงานของกรม (๔) ให้บริการค้นหรือคัดแบบแสดงรายการเสียภาษีอากรแก่ผู้เสียภาษีอากร รวมทั้งให้บริการค้น คัด หรือให้ยืมแบบแสดงรายการภาษีอากรแก่หน่วยงานตรวจสอบภาษีอากร (๕) เก็บรักษาแบบแสดงรายการภาษีอากรของผู้เสียภาษีอากรเฉพาะผู้ที่มีภูมิลำเนาในเขตกรุงเทพมหานครมาตรา 7 และสำนวนการตรวจสอบภาษีอากรที่ดำเนินการเสร็จเรียบร้อยแล้ว ตลอดจนพัฒนารูปแบบในการจัดเก็บ (๖) เป็นศูนย์การให้บริการข้อมูลภาษีอากรที่อยู่ในความรับผิดชอบของกรมแก่ผู้มีหน้าที่เสียภาษีอากรและประชาชน (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 8 ข้อ ๘ กองกฎหมาย มีอำนาจหน้าที่ ดังต่อไปนี้ (๑) ดำเนินการเกี่ยวกับกฎหมายและระเบียบอื่นที่เกี่ยวข้องในการจัดเก็บภาษีอากรเพื่อให้เป็นไปตามนโยบายการจัดเก็บภาษีอากร (๒) ดำเนินการเกี่ยวกับงานนิติกรรมและสัญญาของกรมที่มิได้แยกให้เป็นหน้าที่ของกองหรือส่วนราชการใดโดยเฉพาะ (๓) กำกับ ติดตามมาตรา 8 และควบคุมการปฏิบัติงานด้านกฎหมายภาษีอากร (๔) ดำเนินการวิเคราะห์กฎหมายภาษีอากรและธุรกรรมต่าง ๆ ทั้งในประเทศ และต่างประเทศ เพื่อนำมาพัฒนาปรับปรุงการจัดเก็บภาษีอากร (๕) พัฒนามาตรฐานระบบกฎหมายภาษีอากรและการปฏิบัติงานด้านกฎหมายภาษีอากร (๖)มาตรา 8 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 9 ข้อ ๙ กองตรวจสอบภาษีกลาง มีอำนาจหน้าที่ ดังต่อไปนี้ (๑) ตรวจสอบภาษีอากรทั่วราชอาณาจักร กรณีที่มีการประกอบการครอบคลุมหลายพื้นที่ กรณีที่สำนักงานสรรพากรพื้นที่ไม่สามารถดำเนินการได้ หรือที่ได้รับมอบหมายเป็นกรณีพิเศษ และกรณีธุรกิจนอกระบบมาตรา 9 รวมทั้งการขยายผลจากการปราบปรามและตรวจสอบของหน่วยงานอื่นที่เกี่ยวข้อง (๒) ตรวจปฏิบัติการทั่วไป เพื่อตรวจสอบความถูกต้องของใบกำกับภาษีทั่วราชอาณาจักร รวมทั้งประเมินเรียกเก็บภาษีมูลค่าเพิ่มจากผู้มีหน้าที่ต้องเสียภาษี (๓)มาตรา 9 ประมวลข้อมูลเพื่อการตรวจสอบภาษีอากรส่งให้หน่วยงานสรรพากรทั่วราชอาณาจักรใช้ในการบริหารจัดเก็บภาษีอากร (๔) จัดเตรียมแผนเพื่อเข้าทำการตรวจค้น ยึด หรืออายัดบัญชีเอกสาร เพื่อการตรวจสอบภาษีอากร (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 10 ข้อ ๑๐ กองเทคโนโลยีสารสนเทศ มีอำนาจหน้าที่ ดังต่อไปนี้ (๑) วางแผนและพัฒนาระบบเทคโนโลยีสารสนเทศของกรม เพื่อประโยชน์ในการบริหารจัดการสารสนเทศ และให้บริการแก่ประชาชน (๒) เป็นศูนย์ข้อมูลและประมวลผลการจัดเก็บภาษีอากรของกรม และประยุกต์เทคโนโลยีสมัยใหม่สำหรับการจัดเก็บภาษีอากร (๓)มาตรา 10 ให้การสนับสนุนทางวิชาการเกี่ยวกับระบบเทคโนโลยีสารสนเทศให้แก่หน่วยงานของกรมซึ่งปฏิบัติงานด้วยเครื่องคอมพิวเตอร์ (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 11 ข้อ ๑๑ กองบริหารการคลังและรายได้ มีอำนาจหน้าที่ ดังต่อไปนี้ (๑) ดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่ และยานพาหนะของกรมที่มิได้กำหนดให้เป็นหน้าที่ของสำนักงานสรรพากรภาค (๒) รับชำระค่าธรรมเนียม ค่าปรับ และรายได้อื่น ๆ ตลอดจนเก็บรักษาเงินสดมาตรา 11 และเช็คที่ได้รับการชำระดังกล่าว (๓) ควบคุมการรับชำระภาษีอากรของธนาคารพาณิชย์ในเขตกรุงเทพมหานคร ตลอดจนตรวจสอบความถูกต้องของเงินภาษีอากรที่ชำระผ่านระบบเครือข่ายอินเทอร์เน็ต สื่ออิเล็กทรอนิกส์ ระบบไปรษณีย์ หรือระบบธนาคาร (๔) ดำเนินการเกี่ยวกับการคืนภาษีเงินได้บุคคลธรรมดา ภาษีเงินได้นิติบุคคลมาตรา 11 ภาษีมูลค่าเพิ่ม และภาษีเงินได้ปิโตรเลียม (๕) ดำเนินการเกี่ยวกับเงินภาษีมูลค่าเพิ่มเพื่อโอนให้แก่องค์การบริหารส่วนจังหวัด กรณีผู้ประกอบการยื่นแบบแสดงรายการและชำระภาษีผ่านทางอินเทอร์เน็ต เงินรายได้แผ่นดินเพื่อชดใช้เงินทดรองจ่ายที่กรมศุลกากรจ่ายคืนเงินภาษีมูลค่าเพิ่มแก่ผู้นำเข้า ผู้ส่งออกมาตรา 11 และเงินรายได้แผ่นดินประเภทภาษีมูลค่าเพิ่มเพื่อโอนให้กรมส่งเสริมการปกครองท้องถิ่น กระทรวงมหาดไทย (๖) จัดพิมพ์และควบคุมการเบิกจ่ายอากรแสตมป์ ตลอดจนควบคุมและจัดเก็บอากรตามกฎหมายว่าด้วยอากรรังนกอีแอ่น (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 12 ข้อ ๑๒ กองบริหารการเสียภาษีทางอิเล็กทรอนิกส์ มีอำนาจหน้าที่ ดังต่อไปนี้ (๑) บริหารงานในกระบวนการยื่นแบบแสดงรายการภาษีอากร และการชำระภาษีผ่านทางอิเล็กทรอนิกส์ ตลอดจนประเมินผลการบริหารงาน (๒) ให้บริการข้อมูลข่าวสารและความรู้เกี่ยวกับภาษีสรรพากร การยื่นแบบแสดงรายการภาษีอากรมาตรา 12 และการชำระภาษีผ่านทางอิเล็กทรอนิกส์ (๓) ให้บริการออกใบรับรองอิเล็กทรอนิกส์ให้แก่ผู้เสียภาษีอากร เพื่อให้เป็นไปตามกฎหมายว่าด้วยธุรกรรมทางอิเล็กทรอนิกส์ (๔) พัฒนาการยื่นแบบแสดงรายการภาษีอากร และชำระภาษีผ่านทางอิเล็กทรอนิกส์ (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องมาตรา 12 หรือที่ได้รับมอบหมายมาตรา 13 ข้อ ๑๓ กองบริหารทรัพยากรบุคคล มีอำนาจหน้าที่ ดังต่อไปนี้ (๑) จัดทำแผนกลยุทธ์การบริหารทรัพยากรบุคคลให้สอดคล้องกับยุทธศาสตร์ของกรม (๒) ดำเนินการเกี่ยวกับการบริหารงานบุคคลที่มิได้กำหนดให้เป็นหน้าที่ของสำนักงานสรรพากรภาค การเสริมสร้างวินัย และการรักษาระบบคุณธรรม (๓)มาตรา 13 ดำเนินการพัฒนาระบบข้อมูลสารสนเทศด้านบุคลากร และทะเบียนประวัติบุคลากรของกรม (๔) ดำเนินการเกี่ยวกับการศึกษา วิเคราะห์ และพัฒนาระบบการบริหารองค์ความรู้ เพื่อพัฒนาสมรรถนะบุคลากรของกรม (๕) ดำเนินการเกี่ยวกับการฝึกอบรมมาตรา 13 และพัฒนาบุคลากรของกรมและบุคคลภายนอกที่เกี่ยวข้องเกี่ยวกับภาษีอากรที่อยู่ในความรับผิดชอบของกรม (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 14 ข้อ ๑๔ กองภาษีระหว่างประเทศ มีอำนาจหน้าที่ ดังต่อไปนี้ (๑) กำหนดนโยบายเกี่ยวกับทิศทางและมาตรการภาษีระหว่างประเทศให้สอดคล้องกับมาตรฐานสากล (๒) เจรจาและจัดทำอนุสัญญาหรือความตกลงระหว่างประเทศ (๓) ดำเนินการเกี่ยวกับพันธกรณีภายใต้ความตกลง อนุสัญญา และการเจรจามาตรา 14 กรอบความร่วมมือระหว่างประเทศหรือองค์การระหว่างประเทศ (๔) ดำเนินงานทางวิชาการด้านภาษีระหว่างประเทศ (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 15 ข้อ ๑๕ กองบริหารภาษีธุรกิจขนาดใหญ่ มีอำนาจหน้าที่ ดังต่อไปนี้ (๑) บริหารการจัดเก็บภาษีอากร การวางแผนการปฏิบัติงาน การกำกับดูแลผู้เสียภาษีอากร การเร่งรัดภาษีอากรค้าง การตรวจสอบภาษีอากร และการตรวจปฏิบัติการทางภาษีอากร ตลอดจนประเมินผลการดำเนินการดังกล่าวเพื่อให้เป็นไปตามนโยบาย แผนงาน และเป้าหมายของกรมมาตรา 15 (๒) ปฏิบัติงานกรรมวิธีภาษี และพิจารณาคืนเงินภาษีอากร (๓) ดำเนินการวิเคราะห์และตรวจสอบภาษีอากรกรณีการกำหนดราคาโอนของนิติบุคคลข้ามชาติ (๔) ให้บริการทางกฎหมาย รวมทั้งตอบข้อหารือทางภาษีอากรแก่ผู้เสียภาษีอากร และดำเนินคดีแก่ผู้เสียภาษีอากรที่ชำระภาษีอากรไม่ถูกต้อง (๕) ดำเนินการออกหนังสือรับรองการหักภาษีมาตรา 15 ณ ที่จ่าย และหนังสือรับรองการมีถิ่นที่อยู่ในประเทศไทยของผู้มีหน้าที่เสียภาษีอากรและผู้มีหน้าที่นำส่งภาษีอากรเป็นภาษาอังกฤษ (๖) รับเรื่องและพิจารณาอุทธรณ์ภาษีอากร ตลอดจนพิจารณางดหรือลดเบี้ยปรับเงินเพิ่มและการทุเลาภาษีอากร สำหรับผู้เสียภาษีอากรที่อยู่ในความรับผิดชอบ (๗)มาตรา 15 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 16 ข้อ ๑๖ กองมาตรฐานการกำกับและตรวจสอบภาษี มีอำนาจหน้าที่ ดังต่อไปนี้ (๑) พัฒนามาตรฐาน หลักเกณฑ์ วิธีการ และขั้นตอนการปฏิบัติงานทุกระบบงานซึ่งเกี่ยวกับระบบงานการกำกับดูแล การตรวจปฏิบัติการ และการตรวจสอบภาษีอากร (๒) กำหนดกลยุทธ์ แผนงาน เป้าหมายบริหารงาน ติดตามและประเมินผลในทุกระบบงานตาม (๑) (๓) กำกับมาตรา 16 ติดตามประเมินผล และควบคุมการปฏิบัติงานของหน่วยงานสรรพากรให้เป็นไปตามนโยบาย แผนงาน มาตรฐาน หลักเกณฑ์ วิธีการ และขั้นตอนที่กำหนดของทุกระบบงานตาม (๑) (๔) ดำเนินการเพื่อนำเทคโนโลยีสมัยใหม่เข้ามาประยุกต์ใช้กับงานทุกระบบตาม (๑) (๕) ให้คำปรึกษา แนะนำ สนับสนุนทางวิชาการมาตรา 16 และวิธีการปฏิบัติงานแก่หน่วยงานสรรพากร (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 17 ข้อ ๑๗ กองมาตรฐานการจัดเก็บภาษี มีอำนาจหน้าที่ ดังต่อไปนี้ (๑) พัฒนามาตรฐาน หลักเกณฑ์ วิธีการ และขั้นตอนการปฏิบัติงานทุกระบบงานซึ่งเกี่ยวกับระบบงานกรรมวิธีภาษี การเงินและการบัญชีสรรพากร การหักภาษี ณ ที่จ่าย และคืนภาษี การเร่งรัดภาษีอากรค้าง รวมทั้งงานรายได้ของส่วนท้องถิ่น (๒) กำหนดกลยุทธ์ แผนงานมาตรา 17 เป้าหมายบริหารงาน ติดตามและประเมินผลในทุกระบบงานตาม (๑) (๓) กำกับ ติดตามประเมินผล และควบคุมการปฏิบัติงานของหน่วยงานสรรพากรให้เป็นไปตามนโยบาย แผนงาน มาตรฐาน หลักเกณฑ์ วิธีการ และขั้นตอนที่กำหนดของทุกระบบงานตาม (๑) (๔) ดำเนินการเพื่อนำเทคโนโลยีสมัยใหม่เข้ามาประยุกต์ใช้กับทุกระบบงานตาม (๑) (๕)มาตรา 17 ให้คำปรึกษา แนะนำ สนับสนุนทางวิชาการ และวิธีการปฏิบัติงานแก่หน่วยงานสรรพากร (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 18 ข้อ ๑๘ กองมาตรฐานการสอบบัญชีภาษีอากร มีอำนาจหน้าที่ ดังต่อไปนี้ (๑) กำหนดคุณสมบัติและดำเนินการเพื่อสรรหาผู้สอบบัญชีภาษีอากร (๒) กำหนด ปรับปรุง และพัฒนา หลักเกณฑ์ มาตรฐานและวิธีการปฏิบัติงาน รวมทั้งระเบียบและแนวทางปฏิบัติที่เกี่ยวข้องของผู้ตรวจสอบและรับรองบัญชี (๓)มาตรา 18 จัดให้มีการอบรมและพัฒนาหลักสูตรการอบรมสำหรับผู้ตรวจสอบและรับรองบัญชี (๔) ตรวจสอบ กำกับ และควบคุมการปฏิบัติงานของผู้ตรวจสอบและรับรองบัญชีให้เป็นไปตามมาตรฐานที่กำหนด (๕) จัดทำเอกสารและเผยแพร่ข้อมูลข่าวสารแก่ผู้ตรวจสอบและรับรองบัญชีนิติบุคคลและผู้สนใจทั่วไป (๖) กำหนดแผนงาน เป้าหมายมาตรา 18 ติดตามและประเมินผลการปฏิบัติงานของผู้ตรวจสอบและรับรองบัญชี (๗) ดำเนินการเพื่อเป็นศูนย์ข้อมูลและประมวลผลการปฏิบัติงานของผู้ตรวจสอบและรับรองบัญชีเพื่อการตรวจสอบภาษีอากร (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 19 ข้อ ๑๙ กองวิชาการแผนภาษี มีอำนาจหน้าที่ ดังต่อไปนี้ (๑) กำหนดนโยบายภาษีอากรด้านภาษีสรรพากรให้สอดคล้องกับยุทธศาสตร์ชาติ นโยบายของรัฐบาล และกระทรวงการคลัง (๒) กำหนดกลยุทธ์และจัดทำแผนปฏิบัติราชการเพื่อบริหารจัดเก็บภาษีอากร ให้สอดคล้องกับแผนบริหารราชการแผ่นดิน (๓)มาตรา 19 เสนอแนะแนวทางเพิ่มขีดความสามารถในการแข่งขันของระบบภาษีอากรของประเทศไทย รวมทั้งประสานความร่วมมือกับหน่วยงานภายนอกที่เกี่ยวข้อง (๔) จัดทำประมาณการจัดเก็บและคืนภาษีอากร พร้อมทั้งติดตามประเมินผลการจัดเก็บภาษีอากรให้สอดคล้องกับประมาณการที่ได้กำหนดไว้ (๕) เสนอแนะแนวทางในการกำหนดระเบียบ แนวปฏิบัติมาตรา 19 มาตรการภาษีสำหรับธุรกิจหรือการประกอบการขนาดกลางและขนาดเล็ก และแนวทางการส่งเสริมให้ผู้ประกอบการธุรกิจขนาดกลางและขนาดเล็กเข้าสู่ระบบภาษี (๖) พัฒนาระบบการบริหารต่าง ๆ ที่ไม่อยู่ในความรับผิดชอบของหน่วยงานใด เพื่อนำมาประยุกต์ในการบริหารจัดการของกรม (๗) เสนอแนะแนวทางและจัดทำแผนการบริหารทรัพยากรมาตรา 19 พร้อมทั้งประเมินผลการปฏิบัติงานตามแผนงานที่ได้กำหนดไว้ (๘) พัฒนาและกำหนดงบประมาณรายจ่ายของกรมให้สอดคล้องกับนโยบายและแผนของกรม (๙) ประสานการเชื่อมโยงข้อมูลกับหน่วยงานภายนอกอื่น ๆ เพื่อการบูรณาการข้อมูลผู้ประกอบการเข้าด้วยกัน (๑๐)มาตรา 19 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายมาตรา 20 ข้อ ๒๐ กองสำรวจและติดตามธุรกิจนอกระบบ มีอำนาจหน้าที่ ดังต่อไปนี้ (๑) วางแผน กำหนดระเบียบและแนวปฏิบัติ และประเมินผลเกี่ยวกับระบบงานสำรวจผู้เสียภาษีอากร (๒) วางแผน กำหนดกลยุทธ์ มาตรการ และวิธีการรณรงค์เพื่อนำผู้ประกอบการนอกระบบเข้าสู่ระบบภาษี (๓)มาตรา 20 กำหนดกลยุทธ์และมาตรการให้ผู้เสียภาษีสามารถปฏิบัติได้โดยถูกต้องในการเข้าสู่ระบบการเสียภาษี (๔) สนับสนุนข้อมูลผู้เสียภาษีอากรนอกระบบเพื่อให้หน่วยปฏิบัติใช้ในการสำรวจ (๕) กำหนดระเบียบและแนวทางปฏิบัติเกี่ยวกับการดำเนินการหนังสือร้องเรียนแหล่งภาษี (๖) ติดตาม กำหนดมาตรา 20 และดูแลการปฏิบัติงานของหน่วยปฏิบัติเกี่ยวกับการดำเนินการหนังสือร้องเรียนแหล่งภาษี (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 21 ข้อ ๒๑ กองสืบสวนและคดี มีอำนาจหน้าที่ ดังต่อไปนี้ (๑) กำกับ ติดตาม และควบคุมการปฏิบัติงานคดี การบังคับทางปกครอง การสืบสวน และการตรวจค้น (๒) กำหนดหลักเกณฑ์และแนวทางในการดำเนินคดี การบังคับทางปกครอง การสืบสวน และการตรวจค้น (๓) ศึกษาและวิเคราะห์กฎหมาย กฎ ระเบียบ คำสั่ง และคำพิพากษาศาลมาตรา 21 เพื่อปรับปรุงและพัฒนาการปฏิบัติงานคดี การบังคับทางปกครอง การสืบสวน และการตรวจค้น (๔) ตรวจสอบการหลีกเลี่ยงการเสียภาษีอากร รวมทั้งตรวจค้น และยึดเอกสารหลักฐานที่เกี่ยวข้องกับการดำเนินการดังกล่าว (๕) สืบสวนและรวบรวมพยานหลักฐานในการดำเนินคดี (๖) พิจารณาดำเนินคดี แก้ต่างคดีทั่วราชอาณาจักรมาตรา 21 และดำเนินการเกี่ยวกับการระงับข้อพิพาทโดยอนุญาโตตุลาการ (๗) ให้คำปรึกษา แนะนำ สนับสนุนทางวิชาการ และวิธีการปฏิบัติงานแก่หน่วยงานสรรพากร (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 22 ข้อ ๒๒ กองอุทธรณ์ภาษี มีอำนาจหน้าที่ ดังต่อไปนี้ (๑) กำหนดหลักเกณฑ์และแนวทางในการพิจารณาอุทธรณ์ภาษีอากร และการพิจารณางดหรือลดเบี้ยปรับเงินเพิ่ม (๒) กำกับ ติดตาม และควบคุมการปฏิบัติงานอุทธรณ์ภาษีอากร และการงดหรือลดเบี้ยปรับเงินเพิ่ม (๓) วิเคราะห์ผลการวินิจฉัยอุทธรณ์ของคณะกรรมการพิจารณาอุทธรณ์มาตรา 22 คำพิพากษาศาลฎีกา และกฎหมายเกี่ยวกับภาษีอากร เพื่อวางแนวทางในการพิจารณาอุทธรณ์ให้เป็นมาตรฐานเดียวกัน (๔) ดำเนินการเกี่ยวกับการอุทธรณ์ภาษีอากร (๕) พิจารณางดหรือลดเบี้ยปรับเงินเพิ่ม (๖) ให้คำปรึกษา แนะนำ สนับสนุนทางวิชาการ และวิธีการปฏิบัติงานแก่หน่วยงานสรรพากร (๗)มาตรา 22 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 23 ข้อ ๒๓ สำนักงานสรรพากรพื้นที่ มีอำนาจหน้าที่ภายในเขตท้องที่ที่รับผิดชอบ ดังต่อไปนี้ (๑) วางแผนปฏิบัติการและประเมินผล เพื่อการบริหารงานจัดเก็บภาษีอากรให้เป็นไปตามนโยบาย แผนงาน และเป้าหมายของกรม และสำนักงานสรรพากรภาค (๒) กำกับดูแลผู้เสียภาษีเป็นรายผู้ประกอบการ ตรวจปฏิบัติการมาตรา 23 และตรวจสอบภาษีอากรสำหรับรายที่อยู่ในความรับผิดชอบ (๓) ดำเนินการเกี่ยวกับการเร่งรัดภาษีอากรค้าง และดำเนินคดีแก่ผู้เสียภาษีอากร รวมทั้งตอบข้อหารือทางภาษีอากร (๔) กำกับ ติดตาม และควบคุมการปฏิบัติงานของสำนักงานสรรพากรพื้นที่สาขา (๕) พิจารณาคืนเงินภาษีอากร (๖) ปฏิบัติงานด้านกรรมวิธีภาษี (๗)มาตรา 23 ประชาสัมพันธ์ และเผยแพร่ข่าวสาร ความรู้ และความเข้าใจเกี่ยวกับภาษีอากร (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 24 ข้อ ๒๔ สำนักงานสรรพากรพื้นที่สาขา มีอำนาจหน้าที่ภายในเขตท้องที่สาขาที่รับผิดชอบ ดังต่อไปนี้ (๑) รับชำระภาษีอากร คืนเงินภาษีอากร และปฏิบัติงานด้านกรรมวิธีภาษีอื่น ๆ ตามที่ได้รับมอบหมาย (๒) ตรวจสอบธุรกิจหรือการประกอบการค้าขนาดเล็กของผู้มีหน้าที่เสียภาษีเงินได้บุคคลธรรมดา (๓)มาตรา 24 สำรวจและติดตามแหล่งภาษีอากรและผู้มีหน้าที่เสียภาษีอากร เพื่อให้มีการเสียภาษีอากรที่ถูกต้องตามกฎหมาย (๔) ดำเนินการเกี่ยวกับการเร่งรัดภาษีอากรค้าง (๕) ปฏิบัติงานด้านการเงินและการบัญชีสรรพากร (๖) ประชาสัมพันธ์และให้คำแนะนำเกี่ยวกับการจัดเก็บภาษีอากร (๗)มาตรา 24 ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 25 ข้อ ๒๕ สำนักงานสรรพากรภาค ๑ - ๑๒ มีอำนาจหน้าที่ภายในเขตท้องที่ที่รับผิดชอบ ดังต่อไปนี้ (๑) วางแผนและประเมินผลเพื่อการบริหารงานจัดเก็บภาษีอากรให้เป็นไปตามนโยบาย แผนงาน และเป้าหมายของกรม (๒) วางแผนและควบคุมการดำเนินการเร่งรัดหนี้ภาษีอากรค้างของสำนักงานสรรพากรพื้นที่ (๓) กำกับ ติดตามมาตรา 25 และควบคุมการปฏิบัติงานของหน่วยงานที่อยู่ในความรับผิดชอบ ซึ่งประกอบด้วยสำนักงานสรรพากรพื้นที่และสำนักงานสรรพากรพื้นที่สาขา เพื่อให้เป็นไปตามนโยบาย แผนงาน และเป้าหมายที่ได้กำหนดไว้ (๔) ดำเนินการออกหนังสือรับรองการหักภาษี ณ ที่จ่ายมาตรา 25 และหนังสือรับรองการมีถิ่นที่อยู่ในประเทศไทยของผู้มีหน้าที่เสียภาษีอากรและผู้มีหน้าที่นำส่งภาษีอากรเป็นภาษาอังกฤษ (๕) ดำเนินการเกี่ยวกับงานคดีและพิจารณาอุทธรณ์ภาษีอากร (๖) ตอบข้อหารือทางภาษีอากร (๗) ดำเนินการเกี่ยวกับการบริหารงานบุคคล การพัฒนาบุคคล การเงิน การบัญชี การงบประมาณ การพัสดุ อาคารสถานที่มาตรา 25 และยานพาหนะของสำนักงานสรรพากรภาค สำนักงานสรรพากรพื้นที่ และสำนักงานสรรพากรพื้นที่สาขา (๘) ปฏิบัติงานด้านกรรมวิธีภาษีและด้านสารสนเทศ รวมทั้งเป็นศูนย์ข้อมูลการจัดเก็บภาษีอากรของสำนักงานสรรพากรพื้นที่ และสำนักงานสรรพากรพื้นที่สาขา (๙) ให้คำปรึกษา แนะนำ และสนับสนุนทางวิชาการแก่สำนักงานสรรพากรพื้นที่มาตรา 25 และสำนักงานสรรพากรพื้นที่สาขา (๑๐) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมายมาตรา 26 ข้อ ๒๖ ให้สำนักงานสรรพากรภาค ๑ - ๑๒ สำนักงานสรรพากรพื้นที่ และสำนักงานสรรพากรพื้นที่สาขา ตามกฎกระทรวงแบ่งส่วนราชการกรมสรรพากร กระทรวงการคลัง พ.ศ. ๒๕๕๑ เป็นสำนักงานสรรพากรภาค ๑ - ๑๒ สำนักงานสรรพากรพื้นที่ และสำนักงานสรรพากรพื้นที่สาขาตามกฎกระทรวงนี้ จนกว่าจะมีประกาศรัฐมนตรีตามข้อ ๓ (๑๗) (๑๘) และมาตรา 26 (๑๙) - (๓๐) แห่งกฎกระทรวงนี้ แล้วแต่กรณีให้ไว้ ณ วันที่ ๑๗ มีนาคม พ.ศ. ๒๕๖๐ อภิศักดิ์ ตันติวรวงศ์ รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ โดยปัจจุบันภารกิจที่อยู่ในความรับผิดชอบของกรมสรรพากรเพิ่มมากขึ้น สมควรปรับปรุงการแบ่งส่วนราชการและอำนาจหน้าที่ของกรมสรรพากร กระทรวงการคลัง ให้สอดคล้องกับภารกิจและเหมาะสมกับสภาพงานอันจะทำให้การปฏิบัติภารกิจตามอำนาจหน้าที่มีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้มาตรา ฉบับที่ 2 กฎกระทรวงแบ่งส่วนราชการกรมสรรพากร กระทรวงการคลัง (ฉบับที่ ๒) พ.ศ. ๒๕๖๗หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันภารกิจงานด้านภาษีระหว่างประเทศเพิ่มมากขึ้นอย่างมีนัยสำคัญ และจำเป็นต้องเพิ่มขีดความสามารถในการขับเคลื่อนระบบภาษีให้มีประสิทธิภาพมากขึ้น สมควรปรับปรุงการแบ่งส่วนราชการและอำนาจหน้าที่ของกรมสรรพากร กระทรวงการคลังให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป อันจะทำให้การปฏิบัติภารกิจตามอำนาจหน้าที่มีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้